31998R1980
L 256/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1980/98 AL COMISIEI
din 17 septembrie 1998
privind deschiderea și modul de gestionare a contingentelor tarifare comunitare și a plafoanelor tarifare și de stabilire a supravegherii comunitare a cantităților de referință pentru anumite produse agricole originare din țările din Africa, zona Caraibelor și Pacific (ACP)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1706/98 al Consiliului din 20 iulie 1998 de stabilire a regimului aplicabil produselor agricole și mărfurilor ce rezultă din transformarea lor, originare din Africa, zona Caraibelor și Pacific (ACP) și de abrogare a Regulamentului (CEE) nr. 715/90 (1), în special articolul 30,
întrucât cea de-a patra Convenție ACP-CE (2), denumită în continuare „convenția”, prevede că anumite produse originare din Africa, zona Caraibelor și Pacific (ACP) pot beneficia, la importul lor în Comunitate, în cadrul contingentelor tarifare, a plafoanelor tarifare sau a cantităților de referință, de o scutire sau reducere a drepturilor vamale; întrucât aceste contingente tarifare, plafoane tarifare și cantități de referință prevăzute de convenție se deschid anual până la expirarea termenului de valabilitate a convenției;
întrucât Comisiei îi revine misiunea de a adopta măsurile de aplicare privind deschiderea și modul de gestionare a contingentelor tarifare comunitare, a plafoanelor tarifare comunitare, precum și a cantităților de referință;
întrucât Regulamentul (CEE) nr. 2454/93 al Comisiei din 2 iulie 1993 de stabilire a anumitor dispoziții de aplicare a Regulamentului (CEE) nr. 2913/92 al Consiliului de stabilire a Codului Vamal Comunitar (3), astfel cum a fost modificat ultima dată prin Regulamentul (CE) nr. 1677/98 (4), a codificat dispozițiile privind gestionarea contingentelor tarifare destinate utilizării în ordinea cronologică a datelor de acceptare a declarațiilor de punere în liberă circulație, precum și dispozițiile privind supravegherea importurilor preferențiale;
întrucât, cu ocazia negocierii de revizuire la jumătatea perioadei de aplicare a Convenției de la Lomé, s-a convenit ca modificările regimului să se aplice începând cu 1 ianuarie 1996; întrucât, prin urmare, ar trebuie prevăzută aplicarea prezentului regulament și abrogarea Regulamentului (CE) nr. 1280/94 (5), astfel cum a fost modificat prin Regulamentul (CE) nr. 896/95 (6), a Regulamentului (CE) nr. 2763/94 (7), astfel cum a fost modificat ultima dată prin Regulamentul (CE) nr. 2411/96 (8), și a Regulamentului (CE) nr. 2942/95 (9), astfel cum a fost modificat prin Regulamentul (CE) nr. 982/96 (10), cu începere de la această dată;
întrucât măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
(1) Produsele originare din Africa, zona Caraibelor și Pacific (ACP) enumerate în anexa A, puse în liberă circulație în Comunitate și însoțite de o dovadă a originii în conformitate cu Protocolul referitor la privind origine din cadrul convenției, pot beneficia de o scutire sau o reducere a drepturilor vamale în limitele contingentelor tarifare indicate în anexa menționată.
(2) Contingentele tarifare menționate în prezentul articol sunt gestionate de către Comisie în conformitate cu dispozițiile prevăzute la articolele 308a-308d din Regulamentul (CEE) nr. 2454/93.
(3) Fiecare stat membru garantează importatorilor produselor respective accesul egal și continuu la contingentele tarifare, atâta timp cât soldul volumelor contingentare permite acest lucru.
Articolul 2
(1) Produsele originare din Africa, zona Caraibelor și Pacific (ACP) enumerate în anexa B, puse în liberă circulație în Comunitate și însoțite de o dovadă a originii în conformitate cu Protocolul referitor la origine din cadrul convenției, pot beneficia de o scutire de drepturi vamale conform plafonului tarifar indicat în anexa menționată.
(2) Plafonul tarifar menționat în prezentul articol face obiectul unei supravegheri comunitare efectuate de Comisie în strânsă cooperare cu statele membre, conform dispozițiilor prevăzute la articolul 308e din Regulamentul (CEE) nr. 2454/93.
Articolul 3
(1) Produsele originare din Africa, zona Caraibelor și Pacific (ACP) enumerate în anexa C, puse în liberă circulație în Comunitate și însoțite de o dovadă a originii în conformitate cu Protocolul referitor la origine din cadrul Convenției, pot beneficia de o scutire de drepturi vamale în limitele cantităților de referință indicate în anexa menționată și fac obiectul unei supravegheri comunitare.
(2) Situația privind utilizarea cantităților de referință se constată la nivelul Comunității pe baza informațiilor comunicate Comisiei de către statele membre, conform dispozițiilor prevăzute la articolul 308e din Regulamentul (CEE) nr. 2454/93.
Articolul 4
Comisia, în strânsă colaborare cu statele membre, ia toate măsurile necesare pentru aplicarea prezentului regulament.
Articolul 5
Regulamentele (CE) nr. 1280/94, (CE) nr. 2763/94 și (CE) nr. 2942/95 se abrogă.
Articolul 6
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Se aplică de la 1 ianuarie 1996.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 septembrie 1998.